gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3681, del 04-02-2000 (2000/509)

Rotlle d’apel·lació número 301/1999. Cèdula de notificació.
-----------------------------------------------------------

### Dades del document

Número de DOGV
:   3681

Data del DOGV
:   04-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/509


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 301/1999. Cèdula de notificació. [2000/Q509]
  
La Secció Sisena de l'Audiència Provincial de València ha dictat, en el rotlle d'apel·lació número 301/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1.275
  
- President: Rafael Sempere Doménech
  
- Magistrats:
  
· Purificación Martorell Peris
  
· Juan Fermín Prado Arditto
  
València, 23 de novembre de 1999
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici verbal, promogudes davant el Jutjat de Primera Instància número 3 de Llíria pel senyor Fernando García Álvarez contra UAP, sobre reclamació de quantitat, als quals es van acumular les actuacions de judici verbal número 290/1998 del Jutjat de Primera Instància número 3 de Llíria, interposat pel senyor Ramón Blaya Ibáñez contra Mapfre Mutualidad de Seguros y Reaseguros i el senyor Fernando García Álvarez; pendents davant d'aquesta secció en virtut del recurs d'apel·lació interposat pel demandant, el senyor Fernando García Álvarez, i el demandat, Mapfre, el qual en l'escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
1. Desestimem els recursos d'apel·lació formulats tant pel senyor Fernando García Álvarez com per Mapfre Mutualidad de Seguros y Reaseguros.
  
2. Confirmem la sentència impugnada de data 19 de febrer de 1999 del Jutjat de Primera Instància número 3 de Llíria.
  
3. Imposem les costes d'aquesta alçada als apel·lants, d'una part el senyor Fernando García Álvarez i, d'una altra, Mapfre Mutualidad de Seguros y Reaseguros, a cada un d'ells les que corresponen al seu recurs.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, UAP.
Diari Oficial de la Generalitat Valenciana


Sumari del DOGV 3854, del 10-10-2000 (2000/7534)

Ressenya de la Resolució de 28 d'abril de 2000, del conseller d'Obres Públiques, Urbanisme i Transports, per la qual s'aprova definitivament la modificació del pla parcial S-8 Tres Hermanas-ampliació del Pla General d'Aspe (Alacant).
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7534


Data del document
:   28-04-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Aspe
    * pla d'urbanisme

Ressenya de la Resolució de 28 d'abril de 2000, del conseller d'Obres Públiques, Urbanisme i Transports, per la qual s'aprova definitivament la modificació del pla parcial S-8 Tres Hermanas-ampliació del Pla General d'Aspe (Alacant). [2000/A7534]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de 28 d'abril de 2000, del conseller d'Obres Públiques, Urbanisme i Transports, la qual s'ha publicat juntament amb les normes urbanístiques aprovades en el Butlletí Oficial de la Província d'Alacant número 184, de 10 d'agost de 2000.
Diari Oficial de la Generalitat Valenciana


Sumari del DOGV 3781, del 28-06-2000 (2000/5374)

Expedient número 142/2000. Adjudicació del subministrament de material d'escriptori i modelatge.
------------------------------------------------------------------------------------------------

### Dades del document

Número de DOGV
:   3781

Data del DOGV
:   28-06-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/5374


Data del document
:   15-06-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * material d'oficina
    * establiment hospitalari

Expedient número 142/2000. Adjudicació del subministrament de material d'escriptori i modelatge. [2000/M5374]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General Universitari d'Alacant i C.E. del Baver, carrer del Pintor Baeza, s/n, 03338 Alacant. Telèfon 66 673 69 97, fax 96 524 97 59.
  
c) Número d'expedient: 142/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de material d'escriptori i modelatge.
  
c) Lots: 30.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.701 de 3 de març del 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vint-i-sis milions dues-centes cinquanta-quatre mil sis-centes quaranta-vuit pessetes (96.367.843 PTS / 157.793,61euros).
  
5. Adjudicació
  
a) Data: 25 de maig de 2000.
  
b) Contractistes: PTA Euros
  
Edutoy 1.162.849 8.921,24
  
Unipapel 2.371.963 12.959,56
  
El Corte Inglés 047.212 2.379,05
  
Todo para el Archivo 3.516.356 20.133,91
  
Grupo Tompla 4.721.120 26.604,34
  
Continuos Alicante 2.461.035 16.173,85
  
Centro de Material Reproductor 2.446.594 13.297,03
  
c) Nacionalitat: espanyola.
  
d) Import d'adjudicació: setze milions set-centes setze mil sis-centes trenta-tres pessetes (28.439.215 PTA/100.468,99 euros).
Diari Oficial de la Generalitat Valenciana


Sumari del DOGV 3886, del 27-11-2000 (2000/9303)

RESOLUCIÓ de 13 de novembre de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria dels Premis 2000 de la Comunitat Valenciana a la Innovació Educativa.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9303


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 13 de novembre de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria dels Premis 2000 de la Comunitat Valenciana a la Innovació Educativa. [2000/X9303]
  
Per Ordre d'11 d'abril de 2000, de la Conselleria de Cultura i Educació, publicada en el Diari Oficial de la Generalitat Valenciana de 5 de maig, es convocaren els Premis 2000 de la Comunitat Valenciana destinats a incentivar el professorat en exercici amb la finalitat que elabore models de programació docent per al desenrotllament del currículum, així com materials didàctics que afavorisquen els processos d'ensenyament i aprenentatge.
  
En compliment del que es disposa en les bases quinta i sexta de l'annex II de l'ordre de convocatòria, s'ha reunit el Jurat de Selecció constituït a l'efecte, el qual, després d'examinar i avaluar els treballs presentats, ha elevat al director general d'Ordenació i Innovació Educativa i Política Lingüística la seua proposta per a la concessió dels premis.
  
Estudiada dita proposta i d'acord amb la disposició final primera de la mencionada ordre, per delegació del conseller, resolc:
  
Primer
  
Seleccionar els treballs que figuren en l'annex I d'esta resolució i concedir-los els Premis 2000 de la Comunitat Valenciana a la Innovació Educativa, segons la distribució i quanties indicades, per un import total global de 4.000.000 PTA (24.040,80 euros).
  
Segon
  
Concedir mencions honorífiques, sense dotació econòmica, als treballs que s'indiquen en l'annex II d'esta resolució, en atenció a la seua qualitat.
  
Tercer
  
El pagament dels premis es farà conforme disposa la base sèptima de l'annex II de l'Ordre de 5 de maig de 2000, de la Conselleria de Cultura i Educació.
  
Quart
  
Contra la present resolució, que no posa fi a la via administrativa, els interessats podran interposar recurs d'alçada davant el conseller de Cultura i Educació, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, conforme disposa l'article 114 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, sense perjudici que puga exercir qualsevol altre dret que estime procedent.
Diari Oficial de la Generalitat Valenciana


Sumari del DOGV 3682, del 07-02-2000 (2000/567)

Notificació de laude mitjançant edicte (Expedient número 2/1998).
-----------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/567


Organisme emissor
:   Conselleria d'Indústria i Comerç

Tipus de document
:   Anunci

Notificació de laude mitjançant edicte (Expedient número 2/1998). [2000/F567]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral número 2/1998, a l'empara del que s'ha establit en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica el laude arbitral recaigut en el mencionat expedient, mitjançant el present edicte:
  
Part interessada: Box-Com Gas, SL.
  
Última adreça coneguda: Salavert, número 34, baixos (València).
  
Expedient: 2/1998.
  
Laude de data 23 de febrer de 1999 que es dicta a València, en els següents termes: «Es desestima la pretensió del senyor Vicente Pallarés Satorres, ja que, atesa la impossibilitat d'examinar les peces substituïdes, aquest col·legi arbitral considera que no ha quedat acreditat que no és necessària la seua substitució».
  
L'indicat laude té caràcter vinculant i executiu i és eficaç des del dia de la seua notificació.
  
Cosa que es fa saber a la part interessada-reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, tot informant-la que dins dels cinc dies següents a la notificació del laude podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible un recurs d'anul·lació, que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents d'aquesta llei.
  
I perquè valga de notificació a la part interessada consignada anteriorment, s'expedeix el present edicte.
Diari Oficial de la Generalitat Valenciana


Sumari del DOGV 3797, del 20-07-2000 (2000/5990)

Informació pública del programa d'actuació integrada en l'àmbit de la unitat d'execució B, del sector 14, del Pla General de Torrent.
-------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5990


Organisme emissor
:   Inmobiliaria Urbis, SA

Tipus de document
:   Anunci

Informació pública del programa d'actuació integrada en l'àmbit de la unitat d'execució B, del sector 14, del Pla General de Torrent. [2000/Q5990]
  
La mercantil Inmobiliaria Urbis, SA, amb domicili a efecte de notificacions a València, al carrer de Colom, número 60, 8.ª planta, despatx G, codi postal 46028 i codi d'identificació fiscal H72345060, ha formulat el programa d'actuació integrada en l'àmbit de la unitat d'execució B, del sector 14, del Pla General de Torrent, situat al costat de la carretera VP-3067 o Camí Reial i que té aquests límits: nord, amb zona construïda d'habitatges i, en part, amb el poliesportiu; est, amb parts de darrere de parcel·les; sud, amb zona construïda d'habitatges; i oest, amb zona construïda d'habitatges. A aquest programa, s'hi ha adjuntat avantprojecte d'urbanització.
  
Que aquesta mercantil s'ha acollit al procediment simplificat establit en l'article 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana.
  
Per tant, i en compliment del que s'estableix en els articles 48.1.c, en relació amb l'article 46.2, 3 i 4 i 52.1 de la llei a què es fa referència, s'estableix el termini d'informació pública d'aquest programa i els altres instruments i documents que l'acompanyen, pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini, qualsevol persona interessada podrà consultar l'acta de protocol·lització del programa i els altres instruments i documents indicats a la notaria del senyor Ramón Pascual Maiques, sita a l'avinguda del País Valencià, número 31, de Torrent, des de les 09.00 hores fins a les 13.00 hores, els dies hàbils del període d'informació pública, i en podran limitar la intervenció a examinar la documentació que se'ls hi exhibisca o sol·licitar i obtenir, a càrrec seu, una còpia total o parcial de l'acta de protocol·lització del programa i dels instruments i documents indicats.
  
El programa expressat, juntament amb la resta d'instruments i documents, es van dipositar a l'Ajuntament de Torrent, on es podran consultar igualment durant un període de temps idèntic.
  
Durant el termini expressat, es podran presentar tant al·legacions com alternatives tècniques distintes a les exposades al públic a l'Ajuntament de Torrent, així com proposicions jurídicoeconòmiques per a qualsevol de les alternatives.
Diari Oficial de la Generalitat Valenciana


Sumari del DOGV 3788, del 07-07-2000 (2000/5413)

RESOLUCIÓ de 14 de juny de 2000, de l'Institut Valencià de Finances, per la qual anuncia l'emissió de pagarés de la Generalitat Valenciana per un import de 51.300.688,00 euros, emissió de 14 de juny de 2000.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5413


Data del document
:   14-06-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ de 14 de juny de 2000, de l'Institut Valencià de Finances, per la qual anuncia l'emissió de pagarés de la Generalitat Valenciana per un import de 84.938.150,00 euros, emissió de 14 de juny de 2000. [2000/Q5413]
  
El Conveni de Col·laboració del programa d'emissió de pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat pagarés per un import de 89.220.109,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
6 mesos 9.501.000,00 5.435.952.630
  
12 mesos 3.327.000,56 652.237.222
  
València, 14 de juny de 2000.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3870, del 03-11-2000 (2000/8078)

Rotlle d'apel·lació número 385/2000. Cèdula de notificació.
-----------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/8078


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 385/2000. Cèdula de notificació. [2000/Q8078]
  
La Secció Sisena de l'Audiència Provincial de València ha dictat, en el rotlle d'apel·lació número 385/2000, la sentència que té l'encapçalament i la part dispositiva que es diu tot seguit:
  
 «Audiència Provincial de València. Secció Sisena
  
Sentència número 772
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· María Mestre Ramos
  
València, 20 de setembre de 2000
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici d'incident en menor quantia número 308/1998, promogudes davant el Jutjat de Primera Instància número 2 de Massamagrell pel senyor José Delgado Ardila contra el senyor Vicenzo Zuccarello i l'entitat Isamec AG, sobre qüestió de competència per declinatòria; pendents davant d'aquesta secció en virtut del recurs d'apel·lació interposat pel demandant, el senyor José Delgado Ardila, representat pel procurador Francisco Cerrillo Ruesta i dirigit pel lletrat Juan Vicente Montelón Rodríguez; l'apel·lat, el senyor Vicenzo Zucarello, ha comparegut representat pel procurador Javier Roldán García i dirigit pel lletrat Federico Sanjuan Sánchez. L'entitat Isamec, AG, no ha comparegut.
  
Decisió
  
1. Estimar el recurs d'apel·lació interposat per la representació del senyor José Delgado Ardila davant la sentència de data 2 de març de 2000 dictada pel Jutjat de Primera Instància número 2 de Massamagrell, i revocar-la en el sentit de determinar la competència territorial del Jutjat de Massamagrell per al coneixement de la pretensió deduïda.
  
2. No fer pronunciament pel que fa les costes causades en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Isamec, AG.
Diari Oficial de la Generalitat Valenciana


Sumari del DOGV 3860, del 19-10-2000 (2000/7994)

Informació pública de l'estudi d'impacte ambiental de la construcció de camí de nou traçat i rompuda en terrenys forestals al Tossal d'Isidre, al terme municipal de Parcent i Alcalalí (Alacant).
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/7994


Organisme emissor
:   Conselleria de Medi Ambient

Tipus de document
:   Anunci

Informació pública de l'estudi d'impacte ambiental de la construcció de camí de nou traçat i rompuda en terrenys forestals al Tossal d'Isidre, al terme municipal de Parcent i Alcalalí (Alacant). [2000/F7994]
  
Segons es disposa en l'article 22 del Decret 162/1990, de 15 d'octubre, pel qual s'aprovà el Reglament, per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat pel Decret 90/1999, de 30 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: construcció de camí de nou traçat i rompuda en terrenys forestals al Tossal d'Isidre, al terme municipal de Parcent i Alcalalí (Alacant).
  
Expedient: 331/8063-IFF.
  
Terme municipal: Parcent i Alcalalí.
  
Promotor: Mediterranean Property Services.
  
Lloc: Conselleria de Medi Ambient, carrer de Francesc Cubells, 7, 46646 València, i Ajuntament de Parcent i Alcalalí.
  
Període: 30 dies hàbils comptadors de l'endemà de la publicació d'aquest anunci en el Diari Oficial de la Generalitat Valenciana.